ประกาศธนาคารแห่งประเทศไทยประกาศธนาคารแห่งประเทศไทยที่สนส. ๗/๒๕๕๐เรื่องการอนุญาตให้ธนาคารพาณิชย์ทำธุรกรรมเงินฝากหรือเงินกู้ยืมที่มีอนุพันธ์แฝง ๑.เหตุผลในการออกประกาศตามที่ธนาคารแห่งประเทศไทยได้ออกประกาศธนาคารแห่งประเทศไทยอนุญาตให้ธนาคารพาณิชย์ทำธุรกรรมเงินฝากหรือเงินกู้ยืมที่มีอนุพันธ์แฝงได้ตั้งแต่ปี ๒๕๔๗โดยกำหนดหลักเกณฑ์และกรอบในการทำธุรกรรมและการบริหารความเสี่ยงที่เกี่ยวข้องไว้แล้วนั้นธนาคารแห่งประเทศไทยพิจารณาเห็นว่าในสภาวะที่ตลาดการเงินโลกมีความผันผวนเพิ่มมากขึ้นธนาคารพาณิชย์ไทยควรมีระบบบริหารความเสี่ยงที่รัดกุมเพื่อรองรับธุรกรรมที่กล่าวและมีการบันทึกบัญชีและการประเมินมูลค่ายุติธรรมของธุรกรรมดังกล่าวที่สอดคล้องกับมาตรฐานการบัญชีสากลธนาคารแห่งประเทศไทยจึงเห็นสมควรยกเลิกประกาศดังกล่าวโดยปรับปรุงมาเป็นประกาศฉบับนี้แทน๒.อำนาจตามกฎหมายอาศัยอำนาจตามความในมาตรา ๙ ทวิแห่งพระราชบัญญัติการธนาคารพาณิชย์ พ.ศ. ๒๕๐๕ ซึ่งแก้ไขเพิ่มเติมโดยพระราชบัญญัติการธนาคารพาณิชย์(ฉบับที่ ๒) พ.ศ. ๒๕๒๒ และมาตรา ๑๓ จัตวา แห่งพระราชบัญญัติการธนาคารพาณิชย์ พ.ศ.๒๕๐๕ ซึ่งแก้ไขเพิ่มเติมโดยพระราชบัญญัติการธนาคารพาณิชย์ (ฉบับที่ ๓) พ.ศ. ๒๕๓๕ธนาคารแห่งประเทศไทยอนุญาตให้ธนาคารพาณิชย์ทำธุรกรรมเงินฝากหรือเงินกู้ยืมที่มีอนุพันธ์แฝงทั้งในฐานะที่เป็นผู้รับฝากหรือผู้กู้ยืมและผู้ฝากหรือผู้ให้กู้ยืมตามข้อกำหนดในประกาศนี้๓.ขอบเขตการบังคับใช้ประกาศนี้ให้ใช้บังคับกับธนาคารพาณิชย์ตามกฎหมายว่าด้วยการธนาคารพาณิชย์ทุกธนาคารยกเว้นธนาคารพาณิชย์เพื่อรายย่อย๔.เนื้อหาข้อ ๔.๑ ให้ยกเลิกประกาศธนาคารแห่งประเทศไทย เรื่องการอนุญาตให้ธนาคารพาณิชย์ทำธุรกรรมเงินฝากหรือเงินกู้ยืมที่มีอนุพันธ์ทางการเงินแฝงลงวันที่ ๔ สิงหาคม ๒๕๔๗ข้อ ๔.๒ นิยามธุรกรรมเงินฝากหรือเงินกู้ยืมที่มีอนุพันธ์แฝงหมายถึง ธุรกรรมดังต่อไปนี้(๑)ธุรกรรมเงินฝากหรือเงินกู้ยืมที่มีการจ่ายผลตอบแทนอ้างอิงกับตัวแปรโดยอัตราผลตอบแทนดังกล่าวขึ้นอยู่กับตัวแปรอ้างอิงที่ได้กำหนดไว้ล่วงหน้าซึ่งไม่ใช่อัตราดอกเบี้ยปกติ(๒) ธุรกรรมเงินฝากหรือเงินกู้ยืมที่ให้สิทธิคู่สัญญาในการชำระคืนหรือรับชำระคืนเงินต้นหรือผลตอบแทนเป็นตราสารหนี้ตามประเภทและอัตราที่กำหนดไว้ล่วงหน้าหรือให้สิทธิผู้รับฝาก (หรือผู้กู้ยืม)ในการขายหรือแลกเปลี่ยนเงินตราต่างประเทศหรือผู้ฝาก (หรือผู้ให้กู้ยืม)ในการซื้อหรือแลกเปลี่ยนเงินตราต่างประเทศตามสกุลเงินและอัตราที่ได้กำหนดไว้ล่วงหน้า(๓)ธุรกรรมเงินฝากหรือเงินกู้ยืมที่ให้สิทธิผู้รับฝากหรือผู้กู้ยืมที่จะขยายระยะเวลาหรือไถ่ถอนก่อนครบกำหนดตามที่ได้ตกลงไว้ในสัญญาทั้งนี้ไม่รวมถึงเงินฝากหรือเงินกู้ยืมที่ให้สิทธิผู้รับฝากหรือผู้กู้ยืมในการไถ่ถอนก่อนครบกำหนดตามประเพณีปฏิบัติตามปกติของตลาดตราสารทางการเงินข้อ ๔.๓ หลักการ(๑)ธนาคารพาณิชย์จะต้องสามารถบริหารความเสี่ยงที่เกิดขึ้นจากการทำธุรกรรมเงินฝากหรือเงินกู้ยืมที่มีอนุพันธ์แฝงได้อย่างมีประสิทธิภาพ(๒)ธนาคารพาณิชย์จะต้องไม่เสนอธุรกรรมดังกล่าวในลักษณะที่จะทำให้เกิดผลกระทบต่อเสถียรภาพเศรษฐกิจและการเงินเช่น การทำธุรกรรมในลักษณะที่เป็นตัวกลางในการเข้าถึงตลาดต่างประเทศโดยทางอ้อมซึ่งอาจก่อให้เกิดผลกระทบต่อการเคลื่อนย้ายเงินทุน และเสถียรภาพอัตราแลกเปลี่ยน(๓) ธนาคารพาณิชย์จะต้องจัดเก็บเอกสารหลักฐานในการทำธุรกรรมเพียงพอแก่การตรวจสอบไว้ในสถานที่ทำการของธนาคารพาณิชย์เพื่อให้ธนาคารแห่งประเทศไทยตรวจสอบหรือจัดส่งให้ธนาคารแห่งประเทศไทยเมื่อมีการร้องขอพร้อมทั้งจะต้องรายงานข้อมูลการทำธุรกรรมตามที่ธนาคารแห่งประเทศไทยกำหนด(๔) ธนาคารพาณิชย์จะต้องชี้แจงให้ลูกค้าเข้าใจลักษณะธุรกรรมและความเสี่ยงที่เกี่ยวข้องในการทำธุรกรรมอย่างชัดเจนพร้อมทั้งมีหลักฐานแสดงว่าธนาคารพาณิชย์ได้ปฏิบัติตามขั้นตอนการพิจารณาความเหมาะสมของลูกค้า(๕)ธนาคารพาณิชย์จะต้องปฏิบัติตามหลักเกณฑ์การกำกับดูแลธุรกรรมนี้ตามที่ธนาคารแห่งประเทศไทยกำหนดข้อ ๔.๔ ลักษณะธุรกรรมเงินฝากหรือเงินกู้ยืมที่มีอนุพันธ์แฝงที่ได้รับอนุญาต(๑)ธนาคารแห่งประเทศไทยอนุญาตให้ธนาคารพาณิชย์ทำธุรกรรมเงินฝากหรือเงินกู้ยืมที่มีอนุพันธ์แฝงในฐานะที่เป็นผู้รับฝากหรือผู้กู้ยืม ภายในขอบเขตดังต่อไปนี้(ก) ให้ธนาคารพาณิชย์ทำธุรกรรมเงินฝากหรือเงินกู้ยืมที่มีอนุพันธ์แฝงซึ่งมีการจ่ายผลตอบแทนอ้างอิงกับตัวแปรในประเทศหรือให้สิทธิผู้รับฝากหรือผู้กู้ยืมที่จะขยายระยะเวลาหรือไถ่ถอนก่อนครบกำหนดตามที่ได้ตกลงไว้ในสัญญากับผู้ลงทุนประเภทสถาบันตามที่ระบุไว้ในเอกสารแนบ ๑ และบุคคลทั่วไปได้ โดยจะต้องมีการชำระคืนเงินต้นเต็มจำนวนให้แก่บุคคลดังกล่าวในฐานะผู้ฝากหรือเจ้าหนี้(ข)ให้ธนาคารพาณิชย์ทำธุรกรรมเงินฝากหรือเงินกู้ยืมที่มีอนุพันธ์แฝงซึ่งมีการจ่ายผลตอบแทนอ้างอิงกับตัวแปรต่างประเทศหรืออัตราแลกเปลี่ยนกับผู้ลงทุนประเภทสถาบันตามที่ระบุไว้ในเอกสารแนบ ๑ หรือบุคคลที่มีภาระที่จะต้องส่งมอบหรือรับมอบเงินตราต่างประเทศในอนาคตได้โดยจะต้องมีการชำระคืนเงินต้นเต็มจำนวนให้แก่บุคคลดังกล่าวในฐานะผู้ฝากหรือเจ้าหนี้ทั้งนี้การรับฝากเงินหรือกู้ยืมเงินจากบุคคลที่มีภาระที่จะต้องส่งมอบหรือรับมอบเงินตราต่างประเทศในอนาคตให้ใช้อัตราแลกเปลี่ยน หรืออัตราดอกเบี้ยในต่างประเทศเป็นตัวแปรอ้างอิงเท่านั้นและต้องเรียกเอกสารหลักฐานที่แสดงภาระการส่งมอบหรือรับมอบเงินตราต่างประเทศในอนาคตประกอบด้วย(ค)ให้ธนาคารพาณิชย์ทำธุรกรรมเงินฝากหรือเงินกู้ยืมที่มีอนุพันธ์แฝงซึ่งให้สิทธิคู่สัญญาในการชำระคืนหรือรับชำระคืนเงินต้นหรือผลตอบแทนเป็นตราสารหนี้ตามประเภทและอัตราที่ได้กำหนดไว้ล่วงหน้ากับผู้ลงทุนประเภทสถาบันตามที่ระบุไว้ในเอกสารแนบ ๑ นี้ได้(ง)ให้ธนาคารพาณิชย์ทำธุรกรรมเงินฝากหรือเงินกู้ยืมที่มีอนุพันธ์แฝงซึ่งให้สิทธิผู้รับฝาก (หรือผู้กู้ยืม)ในการขายหรือแลกเปลี่ยนเงินตราต่างประเทศหรือผู้ฝาก (หรือผู้ให้กู้ยืม)ในการซื้อหรือแลกเปลี่ยนเงินตราต่างประเทศตามสกุลเงินและอัตราที่ได้กำหนดไว้ล่วงหน้าได้เฉพาะกับสถาบันการเงินที่ได้รับอนุญาตประกอบธุรกิจเกี่ยวกับปัจจัยชำระเงินต่างประเทศหรือบุคคลที่มีภาระที่จะต้องส่งมอบเงินตราต่างประเทศสกุลที่กำหนดในสัญญาอนุพันธ์แฝงในอนาคตเท่านั้นโดยการทำธุรกรรมกับบุคคลดังกล่าวธนาคารพาณิชย์จะต้องถือปฏิบัติตามกฎหมายและระเบียบควบคุมการแลกเปลี่ยนเงินและมาตรการป้องปรามการเก็งกำไรค่าเงินบาทของธนาคารแห่งประเทศไทย(จ) ให้ธนาคารพาณิชย์ทำธุรกรรมเงินฝากหรือเงินกู้ยืมที่มีอนุพันธ์แฝงตามหลักเกณฑ์ที่ธนาคารแห่งประเทศไทยกำหนดในประกาศฉบับนี้กับผู้มีถิ่นที่อยู่นอกประเทศได้โดยจะต้องถือปฏิบัติตามกฎหมายและระเบียบควบคุมการแลกเปลี่ยนเงินและมาตรการป้องปรามการเก็งกำไรค่าเงินบาทของธนาคารแห่งประเทศไทยทั้งนี้การทำธุรกรรมเงินฝากหรือเงินกู้ยืมที่มีอนุพันธ์แฝงตาม ข้อ ๔.๔ (๑) (ก) - (ง)ต้องมีจำนวนเงินขั้นต่ำ ๑๐ ล้านบาทหรือเทียบเท่า(๒) ตัวแปรหรือกลุ่มตัวแปรที่นำมาใช้ในการอ้างอิงการทำธุรกรรมเงินฝากหรือเงินกู้ยืมที่มีอนุพันธ์แฝงได้แก่(ก) อัตราดอกเบี้ยอ้างอิงภายในประเทศ(ข) อัตราดอกเบี้ยอ้างอิงในต่างประเทศ(ค)ราคาของกลุ่มหุ้นที่จดทะเบียนในตลาดหลักทรัพย์แห่งประเทศไทย(ง)ราคาของกลุ่มหุ้นที่จดทะเบียนในตลาดหลักทรัพย์ต่างประเทศ(จ) อัตราแลกเปลี่ยนเงินตราต่างประเทศ(ฉ) ดัชนีทางการเงิน(ช) ตัวแปรอื่นที่ธนาคารแห่งประเทศไทยจะกำหนดเพิ่มเติม(๓) ดัชนีทางการเงินตามข้อ ๔.๔ (๒) (ฉ)ที่ธนาคารพาณิชย์จะนำมาใช้เป็นตัวแปรอ้างอิงในการทำธุรกรรมเงินฝากหรือเงินกู้ยืมที่มีอนุพันธ์แฝงซึ่งมีการจ่ายผลตอบแทนอ้างอิงกับตัวแปรได้จะต้องมีคุณสมบัติดังต่อไปนี้(ก) เป็นดัชนีทางการเงินที่เกิดจากการคำนวณโดยใช้ตัวแปรอ้างอิงที่กำหนดไว้ในข้อ๔.๔ (๒) หรือราคาหุ้นที่จดทะเบียนในตลาดหลักทรัพย์(ข)เป็นดัชนีทางการเงินที่พัฒนาโดยสถาบันที่มีความน่าเชื่อถือ(ค)เป็นดัชนีทางการเงินที่นิยมแพร่หลายในตลาดการเงินไทยหรือสากล(ง) เป็นดัชนีทางการเงินที่มีการเสนอราคาอย่างต่อเนื่องเป็นประจำทุกวันผ่านสื่อที่เสนอข่าวที่ทันสมัยทันต่อเหตุการณ์ และ(จ)เป็นดัชนีทางการเงินที่มีการกำหนดวิธีการคำนวณไว้อย่างชัดเจนโดยมีการระบุแหล่งข้อมูลของตัวแปรและปัจจัยที่นำมาใช้ในการคำนวณ ทั้งนี้ตัวแปรและปัจจัยที่นำมาใช้ในการคำนวณดังกล่าวต้องมีการเคลื่อนไหวตามสภาวะตลาดอย่างเป็นอิสระโดยไม่มีบุคคลใดสามารถมีอิทธิพลต่อการเคลื่อนไหวของตัวแปร ปัจจัยหรือดัชนีทางการเงินนั้นได้(๔)ธนาคารพาณิชย์ที่ทำธุรกรรมเงินฝากหรือเงินกู้ยืมที่มีอนุพันธ์แฝงซึ่งมีการชำระคืนหรือรับชำระคืนเงินต้นหรือผลตอบแทนเป็นตราสารหนี้จะต้องกระทำภายในขอบเขต ดังนี้(ก) กรณีเป็นตราสารหนี้สกุลเงินตราต่างประเทศหากทำธุรกรรมกับผู้ลงทุนที่ไม่ได้รับอนุญาตให้ประกอบธุรกิจเกี่ยวกับปัจจัยชำระเงินต่างประเทศคู่สัญญาดังกล่าวต้องเป็นผู้ลงทุนประเภทสถาบันที่ได้รับอนุญาตจากเจ้าพนักงานควบคุมการแลกเปลี่ยนเงินโดยจะต้องปฏิบัติตามเงื่อนไขและรายงานข้อมูลต่างๆตามที่เจ้าพนักงานควบคุมการแลกเปลี่ยนเงินกำหนดโดยถือเสมือนหนึ่งเป็นการขายตราสารหนี้สกุลเงินตราต่างประเทศต่อให้แก่ผู้ลงทุนประเภทสถาบันในประเทศ(ข) กรณีเป็นตราสารหนี้สกุลเงินบาท ตราสารหนี้ดังกล่าวจะต้องเป็นตั๋วเงินคลังพันธบัตรรัฐบาลพันธบัตรธนาคารแห่งประเทศไทยพันธบัตรรัฐวิสาหกิจและหุ้นกู้ที่รัฐบาลค้ำประกันหรือตราสารหนี้ที่ได้รับการจัดอันดับBBB หรือเทียบเท่าขึ้นไปจากสถาบันจัดอันดับความน่าเชื่อถือที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์หรือตราสารหนี้ที่ออกโดยสถาบันการเงินระหว่างประเทศ หรือตราสารหนี้ประเภทอื่นๆที่ธนาคารแห่งประเทศไทยจะกำหนดเพิ่มเติม(๕)การทำธุรกรรมเงินฝากหรือเงินกู้ยืมที่มีอนุพันธ์แฝงหากมีการออกบัตรเงินฝากหรือตราสารหนี้ จะต้องระบุเงื่อนไขห้ามเปลี่ยนมือยกเว้นในกรณีที่ธนาคารพาณิชย์ผู้ออกสามารถควบคุมดูแลการโอนเปลี่ยนมือให้อยู่ภายในกลุ่มผู้ลงทุนตามข้อกำหนดของธนาคารแห่งประเทศไทยธนาคารพาณิชย์อาจไม่กำหนดเงื่อนไขการห้ามเปลี่ยนมือดังกล่าวได้อนึ่งหากธนาคารพาณิชย์ใดมีข้อสงสัยว่าธุรกรรมที่จะทำนั้นอยู่ในขอบเขตที่ได้รับอนุญาตหรือไม่ให้หารือธนาคารแห่งประเทศไทยก่อนทำธุรกรรมดังกล่าวข้อ ๔.๕ ข้อกำหนดเกี่ยวกับการป้องกันผลกระทบต่อเสถียรภาพเศรษฐกิจและการเงินการทำธุรกรรมเงินฝากหรือเงินกู้ยืมที่มีอนุพันธ์แฝงและการป้องกันความเสี่ยงสำหรับธุรกรรมดังกล่าวต้องไม่ขัดกับกฎหมายและระเบียบควบคุมการแลกเปลี่ยนเงินและมาตรการป้องปรามการเก็งกำไรค่าเงินบาทของธนาคารแห่งประเทศไทยข้อ ๔.๖ ข้อกำหนดเกี่ยวกับการบริหารความเสี่ยงธนาคารพาณิชย์ที่จะทำธุรกรรมเงินฝากหรือเงินกู้ยืมที่มีอนุพันธ์แฝงต้องมีระบบการบริหารความเสี่ยงที่มีประสิทธิภาพและเหมาะสมสอดคล้องกับการทำธุรกรรมและถือปฏิบัติ ดังนี้(๑) คณะกรรมการธนาคารหรือคณะผู้บริหารที่มีอำนาจหน้าที่ความรับผิดชอบที่เกี่ยวข้องในประเทศหรือต่างประเทศ(ในกรณีของสาขาธนาคารพาณิชย์ต่างประเทศ)จะต้องเข้าใจลักษณะธุรกรรมและความเสี่ยงที่เกี่ยวข้อง และจะต้องเป็นผู้กำหนดและอนุมัตินโยบายซึ่งรวมถึงกลยุทธ์ในการทำธุรกรรมการบริหารความเสี่ยง และการควบคุมภายในและการตรวจสอบเป็นลายลักษณ์อักษรทั้งนี้การเปลี่ยนแปลงนโยบายซึ่งรวมถึงกลยุทธ์ข้างต้นจะต้องได้รับความเห็นชอบจากคณะกรรมการธนาคารหรือคณะผู้บริหารที่มีอำนาจหน้าที่ความรับผิดชอบที่เกี่ยวข้องในประเทศหรือต่างประเทศ(ในกรณีของสาขาธนาคารพาณิชย์ต่างประเทศ) ก่อนทุกครั้ง(๒)คณะกรรมการย่อยและผู้บริหารระดับสูงที่ได้รับมอบหมายให้ดูแลในการประกอบธุรกรรมดังกล่าวจะต้องมีความรู้ความเข้าใจในธุรกรรมดังกล่าวและความเสี่ยงที่เกี่ยวข้องเป็นอย่างดีและจะต้องเป็นผู้ควบคุมดูแลการทำธุรกรรมดังกล่าวตามนโยบายซึ่งรวมถึงกลยุทธ์ที่ได้รับความเห็นชอบอย่างใกล้ชิดและให้ความสำคัญในการบริหารความเสี่ยงที่เกิดจากการทำธุรกรรมดังกล่าว ทั้งนี้จะต้องจัดให้มีการวิเคราะห์ความเสี่ยงของธุรกรรมอย่างเป็นลายลักษณ์อักษรทุกครั้งก่อนการทำธุรกรรมเว้นแต่ธนาคารพาณิชย์ได้เคยดำเนินการวิเคราะห์ความเสี่ยงของธุรกรรมดังกล่าวแล้วหรือธุรกรรมดังกล่าวมีความเสี่ยงที่ไม่แตกต่างอย่างมีนัยสำคัญจากธุรกรรมที่ธนาคารพาณิชย์ได้เคยดำเนินการวิเคราะห์ความเสี่ยงแล้ว(๓) นโยบายซึ่งรวมถึงกลยุทธ์ในการทำธุรกรรมการบริหารความเสี่ยง และการควบคุมภายในและการตรวจสอบอย่างน้อยจะต้องครอบคลุมเนื้อหาดังต่อไปนี้(ก) การทำธุรกรรมต้องครอบคลุมขอบเขตและลักษณะของธุรกรรมที่สามารถทำได้ทั้งในด้านที่เป็นผู้รับฝากหรือผู้กู้ยืมและผู้ฝากหรือผู้ให้กู้ยืม อย่างชัดเจน โดยอาจแบ่งเป็นประเภทตัวแปรอ้างอิงหรือกลุ่มของตัวแปรอ้างอิงของธุรกรรมที่สามารถทำได้ซึ่งในการพิจารณาจะต้องทำการพิจารณาข้อมูล และวิเคราะห์ความเสี่ยงที่เกิดจากประเภทโครงสร้างธุรกรรมและตัวแปรอ้างอิงแต่ละตัวแปรหรือกลุ่มของตัวแปรอ้างอิงอย่างเหมาะสม รวมทั้งจะต้องกำหนดเพดานขั้นสูงของการทำธุรกรรมโดยอาจแบ่งเป็นประเภทตามความเหมาะสม(ข)การบริหารความเสี่ยงที่เกิดขึ้นจากการทำธุรกรรมดังกล่าวซึ่งอย่างน้อยจะต้องครอบคลุมถึง โครงสร้างองค์กรที่ส่งเสริมให้เกิดการบริหาร (วัดติดตาม บริหาร และควบคุม) ความเสี่ยงที่มีประสิทธิภาพระบบงานที่เหมาะสมในการบริหารความเสี่ยงที่สอดคล้องกับลักษณะความเสี่ยงของธนาคารพาณิชย์บุคลากรที่รับผิดชอบเป็นลำดับขั้น การกำหนดเพดานความเสี่ยงต่างๆให้เหมาะสมกับระบบการบริหารความเสี่ยงที่เกี่ยวข้อง เช่น PV๐๑,VaR, Stop loss, Delta,Gamma, Vega, Correlationrisk เป็นต้นรวมทั้งจะต้องกำหนดให้มีการรายงานต่อคณะกรรมการธนาคารหรือโดยผ่านคณะกรรมการชุดย่อยที่ได้รับมอบหมายแล้วสรุปรายงานประเด็นสำคัญให้คณะกรรมการธนาคารทราบหรือคณะผู้บริหารที่มีอำนาจหน้าที่ความรับผิดชอบที่เกี่ยวข้องในประเทศหรือต่างประเทศ(ในกรณีของสาขาธนาคารพาณิชย์ต่างประเทศ) อย่างสม่ำเสมอ(ค) การควบคุมภายในและตรวจสอบซึ่งอย่างน้อยจะต้องครอบคลุมถึงการแบ่งแยกหน้าที่ และการจัดโครงสร้างองค์กรสายบังคับบัญชาที่เหมาะสมและชัดเจนรวมถึงการรายงานการติดตามการปฏิบัติตามขั้นตอนการปฏิบัติตามลำดับชั้นการรายงานอย่างต่อเนื่อง(๔)ธนาคารพาณิชย์จะต้องกำหนดขั้นตอนการปฏิบัติในการทำธุรกรรมทั้งในกรณีที่ธนาคารพาณิชย์เป็นผู้ออกตราสารและในกรณีที่ธนาคารพาณิชย์เป็นผู้ลงทุนในตราสาร การบริหารความเสี่ยงที่เกี่ยวข้องและการควบคุมภายใน ไว้อย่างชัดเจนเป็นลายลักษณ์อักษร โดยครอบคลุมถึงขั้นตอนในการทำธุรกรรมเช่น การขออนุมัติตามอำนาจในการอนุมัติของผู้บริหารแต่ละระดับการพิจารณาความเสี่ยงต่างๆ ที่เกี่ยวข้องทั้งก่อนและหลังทำธุรกรรมการตรวจสอบเพดานคงเหลือการพิจารณาสภาพคล่องของสภาวะตลาดในการบริหารความเสี่ยงของธุรกรรมนั้นๆ เป็นต้น และจะต้องครอบคลุมถึงกระบวนการและระบบที่ใช้ในการวิเคราะห์ติดตามและควบคุมความเสี่ยง ตั้งแต่กระบวนการในการวิเคราะห์ความเสี่ยงการติดตามความเสี่ยงซึ่งรวมถึงการทดสอบ Stress Testด้วย ขั้นตอนการปฏิบัติกรณีที่เกิดการเปลี่ยนแปลงของปัจจัยต่างๆไปในทิศทางที่เป็นผลลบกับธนาคารพาณิชย์ โดยอาจพิจารณาในลักษณะผลกระทบต่อ Portfolioโดยรวมก็ได้ การควบคุมระดับความเสี่ยงให้อยู่ภายในเพดานรวมทั้งขั้นตอนการรายงานและการปฏิบัติกรณีเกิดความเสียหายเกินกว่าเพดานที่กำหนดการทดสอบประสิทธิภาพความถูกต้องและแม่นยำของระบบบริหารความเสี่ยงภายในระยะเวลาที่เหมาะสม เช่นมีการทดสอบ Back Test ของแบบจำลอง Valueat Risk อย่างสม่ำเสมอวิธีการบันทึกบัญชีของรายการดังกล่าว ระบบ/วิธีการทางภาษีอากร การจัดทำรายงานและประเด็นทางกฎหมายที่เกี่ยวข้องกับธุรกรรมดังกล่าว ทั้งนี้ขั้นตอนการปฏิบัติดังกล่าวจะต้องกำหนดระยะเวลาหรือความถี่ในการปฏิบัติตามความเหมาะสมด้วย(๕)ธนาคารพาณิชย์จะต้องมีหน่วยงานบริหารความเสี่ยงที่เป็นอิสระ (RiskManagement Unit) จากหน่วยงานที่ก่อให้เกิดความเสี่ยงทั้งในด้านการจัดโครงสร้างองค์กรและในทางปฏิบัติโดยหน่วยงานดังกล่าวจะต้องมีบุคลากรที่มีความรู้ความสามารถเพียงพอที่จะสามารถทำหน้าที่ประเมินติดตามควบคุมตรวจสอบดูแลการบริหารความเสี่ยงโดยรวมของธนาคารพาณิชย์นั้นได้อย่างมีประสิทธิภาพทั้งนี้จะต้องมีการรายงานโดยตรงต่อคณะกรรมการธนาคารผ่านทางคณะกรรมการบริหารความเสี่ยงอย่างสม่ำเสมอสำหรับกรณีของสาขาธนาคารพาณิชย์ต่างประเทศหน่วยงานบริหารความเสี่ยงดังกล่าวอาจตั้งอยู่ในต่างประเทศก็ได้โดยจะต้องมีการแจ้งให้หน่วยงานในประเทศไทยที่ได้รับมอบหมายจากสำนักงานใหญ่ทราบอย่างสม่ำเสมอ(๖)ธนาคารพาณิชย์จะต้องมีบุคลากรในแต่ละส่วนงานที่เกี่ยวข้อง ได้แก่หน่วยงานที่ก่อให้เกิดความเสี่ยง หน่วยงานบริหารความเสี่ยง หน่วยงานด้านปฏิบัติการและหน่วยงานควบคุมภายในที่เพียงพอที่จะรองรับการประกอบธุรกรรมอย่างมีประสิทธิภาพและครบวงจรโดยบุคลากรดังกล่าวจะต้องมีความรู้ ความเข้าใจ ความสามารถและประสบการณ์เพียงพอ(๗) ธนาคารพาณิชย์จะต้องมีมาตรการในการควบคุมและบริหารความเสี่ยงที่เกี่ยวข้องที่มีประสิทธิภาพสามารถสะท้อนและรองรับความเสี่ยงแต่ละประเภทที่เกี่ยวข้องทั้งหมดได้อย่างชัดเจนถูกต้องแม่นยำ ทั้งนี้ ให้เน้นประสิทธิภาพของระบบบริหารความเสี่ยง ด้านอัตราดอกเบี้ย (Interestrate Risk) ความเสี่ยงด้านอัตราแลกเปลี่ยน(Foreign Exchange Risk) ความเสี่ยงด้านราคาตราสารทุน(Equity Price Risk) ความเสี่ยงทั้งหมดที่เกิดจากการประกอบธุรกรรมOptions เช่น Delta Vega GammaTheta และ Rhoความเสี่ยงด้านสภาพคล่อง (Liquidity Risk) ความเสี่ยงด้านเครดิต(Credit Risk) ซึ่งรวมถึง Pre-settlementRisk และ Settlement Riskและความเสี่ยงที่เกิดจากการเปลี่ยนแปลงของค่าสหสัมพันธ์ (Correlationrisk) และมีการนำระบบบริหารความเสี่ยงดังกล่าวไปใช้ในการควบคุมความเสี่ยงในทางปฏิบัติเว้นแต่กรณีที่ธนาคารพาณิชย์บริหารความเสี่ยงในลักษณะ Back toBack ซึ่งทำให้ธนาคารพาณิชย์ไม่มีความเสี่ยงด้านตลาดจึงไม่จำเป็นต้องมีระบบรองรับความเสี่ยงดังกล่าว(๘)ธนาคารพาณิชย์จะต้องมีการกำหนดหลักเกณฑ์วิธีการที่ใช้ในการประเมินมูลค่ายุติธรรม (Markto Market) ที่เหมาะสม ชัดเจนและสะท้อนมูลค่าตลาดที่แท้จริง และมีการประเมินมูลค่ายุติธรรมของยอดคงค้างในส่วนของอนุพันธ์แฝง[๑]ณ ทุกสิ้นวันทำการ โดยในการประเมินมูลค่ายุติธรรมธนาคารพาณิชย์จะต้องปฏิบัติตามมาตรฐานการบัญชีไทยในเรื่องที่เกี่ยวข้องซึ่งในขณะที่ยังไม่มีมาตรฐานบัญชีดังกล่าวให้ธนาคารพาณิชย์ปฏิบัติตามมาตรฐานบัญชีสากล โดยสามารถสรุปได้ตามเอกสารแนบ ๒นอกจากนี้ในกรณีที่ธนาคารพาณิชย์ประเมินมูลค่ายุติธรรมโดยใช้เทคนิคการประเมินมูลค่า[๒]เทคนิคดังกล่าวจะต้องมีผู้เชี่ยวชาญที่เป็นอิสระให้การรับรองด้วย อนึ่งในกรณีที่ธนาคารแห่งประเทศไทยตรวจสอบวิธีการที่ใช้ในการประเมินมูลค่ายุติธรรมที่กล่าวแล้วพบว่าธนาคารพาณิชย์ยังถือปฏิบัติไม่รัดกุมพอหรือไม่มีประสิทธิภาพเพียงพอธนาคารแห่งประเทศไทยอาจพิจารณาสั่งการให้ดำเนินการเพิ่มเติมตามความเหมาะสมเป็นรายกรณี(๙)ธนาคารพาณิชย์ที่จะทำธุรกรรมเงินฝากหรือเงินกู้ยืมที่มีอนุพันธ์แฝงซึ่งมีการจ่ายผลตอบแทนอ้างอิงกับกลุ่มของตัวแปรหรือมีการจ่ายผลตอบแทนอ้างอิงกับดัชนีทางการเงินหรือมีการจ่ายผลตอบแทนอ้างอิงกับตัวแปรตัวใดตัวหนึ่งในกลุ่มของตัวแปรที่กำหนดไว้ในสัญญาโดยไม่มีการกำหนดแน่ชัดว่าเป็นตัวแปรใดในกลุ่มตั้งแต่วันเริ่มต้นของสัญญาแต่กำหนดเป็นเงื่อนไขแทนซึ่งไม่ได้มีการบริหารความเสี่ยงจากการทำธุรกรรมดังกล่าวโดยการทำธุรกรรมในส่วนของอนุพันธ์ทางการเงินที่มีลักษณะเหมือนกันทุกประการแต่เป็นฐานะตรงกันข้าม(Back to back) ต้องมีมาตรการและระบบดังต่อไปนี้(ก)ระบบข้อมูลเพื่อใช้ในการวิเคราะห์และคาดการณ์ทิศทางและแนวโน้มอัตราผลตอบแทนของตัวแปรแต่ละประเภทที่ใช้อ้างอิงเช่น อัตราดอกเบี้ย อัตราแลกเปลี่ยน ราคาหุ้นเป็นต้น(ข) ระบบบริหารการลงทุนในลักษณะ PortfolioModel ที่สามารถวิเคราะห์จัดสรรอัตราส่วนการลงทุนในตัวแปรแต่ละประเภท(Asset Allocation) เพื่อป้องกันความเสี่ยงที่เกิดขึ้นจากการทำธุรกรรมดังกล่าวโดยแบบจำลองที่กล่าวจะต้องสามารถวัดและคาดการณ์ผลตอบแทนจากการลงทุนในตัวแปรแต่ละประเภทและผลตอบแทนที่ได้จากการลงทุนในลักษณะ Portfolio ได้อย่างน้อยทุกวันรวมทั้งจะต้องครอบคลุมถึงการวิเคราะห์ค่าสหสัมพันธ์ (Correlation) ระหว่างตัวแปรที่ใช้อ้างอิงด้วย(ค) มีหน่วยงานที่รับผิดชอบในการวิเคราะห์ ทบทวนและปรับอัตราส่วน (Re-Balance) ของการลงทุนในตัวแปรแต่ละประเภท(Asset Allocation) ให้มีความเหมาะสมและสอดคล้องกับภาวะเศรษฐกิจทิศทางของภาวะตลาดเงิน ตลาดอัตราแลกเปลี่ยน ตลาดทุน ตลาดตราสารหนี้ รวมทั้งทำให้การลงทุนดังกล่าวมีผลตอบแทนใกล้เคียงกับผลตอบแทนที่จะจ่ายให้กับผู้ลงทุนณ งวดการจ่ายดอกเบี้ย หรือ ณ วันครบกำหนด อย่างต่อเนื่อง(ง) ระบบงานสำหรับวัด ติดตามและควบคุมความเสี่ยงทั้งหมดที่เกิดขึ้นจากการทำธุรกรรมดังกล่าวให้อยู่ในระดับความเสี่ยงที่ยอมรับได้(Limit) อย่างน้อยทุกวันโดยระบบบริหารความเสี่ยงดังกล่าวต้องครอบคลุมถึงความเสี่ยงทั้งหมดที่เกิดจากการทำธุรกรรมOptions ที่มีสินทรัพย์อ้างอิงเป็นกลุ่มของสินทรัพย์ เช่น VegaDelta Gamma และ Cross-Deltaระหว่างตัวแปรที่ใช้อ้างอิงด้วย(๑๐) ธนาคารพาณิชย์จะต้องมีการตรวจสอบระบบควบคุมภายในและการปฏิบัติตามมาตรการควบคุมภายในอย่างสม่ำเสมอรวมทั้งมีระบบข้อมูลเพื่อจัดทำรายงานการตรวจสอบและเสนอต่อคณะกรรมการตรวจสอบหรือหน่วยงานที่ได้รับมอบหมายจากสำนักงานใหญ่(ในกรณีของสาขาธนาคารพาณิชย์ต่างประเทศ) โดยหน่วยงานดังกล่าวอาจตั้งอยู่ในต่างประเทศก็ได้ข้อ ๔.๗ ข้อกำหนดเกี่ยวกับการจัดเก็บข้อมูลและการรายงาน(๑)ธนาคารพาณิชย์ที่ทำธุรกรรมเงินฝากหรือเงินกู้ยืมที่มีอนุพันธ์แฝงจะต้องจัดเก็บข้อมูลที่เกี่ยวข้องในการทำธุรกรรมได้แก่ เลขที่อ้างอิง วันที่ทำธุรกรรม ประเภทธุรกรรม คู่สัญญา ฐานะการทำธุรกรรม(รับฝาก/กู้ยืม หรือฝาก/ให้กู้ยืม) ตัวแปรอ้างอิง อนุพันธ์แฝง สกุลเงินของธุรกรรมจำนวนเงินจำนวนเงินเป็นสกุลบาทเทียบเท่า Mark toMarket/Delta Equivalent วันครบกำหนดในรูปสื่อคอมพิวเตอร์ตามรูปแบบที่กำหนดตามเอกสารแนบ ๓ และจัดส่งให้ธนาคารแห่งประเทศไทยเป็นประจำทุกเดือนภายใน๒๑ วันนับจากวันสิ้นเดือน โดยจัดส่งผ่านทางระบบบริหารข้อมูลผ่านทางช่องทาง DMSDA (Extranet) ตลอดจนจัดเก็บหลักฐานในการทำธุรกรรมดังกล่าวไว้ที่ธนาคารพาณิชย์เองเพื่อให้ธนาคารแห่งประเทศไทยตรวจสอบหรือจัดส่งสำเนาให้แก่ธนาคารแห่งประเทศไทยเมื่อมีการร้องขอ(๒)ธนาคารพาณิชย์ที่ทำธุรกรรมเงินฝากหรือเงินกู้ยืมที่มีอนุพันธ์แฝงจะต้องดำเนินการแจ้งธนาคารแห่งประเทศไทยเป็นลายลักษณ์อักษรเมื่อมีการนำเสนอตัวแปรอ้างอิงที่เป็นดัชนีทางการเงินใดเป็นครั้งแรกหรือมีการเปลี่ยนแปลงลักษณะธุรกรรมในรายละเอียด หรือทำธุรกรรมเงินฝากหรือเงินกู้ยืมที่มีการจ่ายผลตอบแทนอ้างอิงกับกลุ่มของตัวแปรเป็นครั้งแรกหรือมีการเปลี่ยนแปลงรายละเอียดในการทำธุรกรรมดังกล่าว ทั้งนี้จะต้องดำเนินการภายใน ๗วันทำการนับจากวันที่ทำธุรกรรมดังกล่าวโดยต้องรายงานลักษณะของธุรกรรมซึ่งแสดงถึงส่วนประกอบของอนุพันธ์ทางการเงินพื้นฐาน Termsheetและวิธีการบริหารความเสี่ยงที่เกี่ยวข้องโดยธนาคารแห่งประเทศไทยอาจสั่งการให้ธนาคารพาณิชย์หยุดทำธุรกรรมในลักษณะดังกล่าวได้หากในการพิจารณาเห็นว่าธุรกรรมดังกล่าวไม่สอดคล้องตามหลักการและกรอบการทำธุรกรรมที่ธนาคารแห่งประเทศไทยกำหนด(๓)ธนาคารพาณิชย์ที่ทำธุรกรรมเงินฝากหรือเงินกู้ยืมที่มีอนุพันธ์แฝงซึ่งให้สิทธิคู่สัญญาในการชำระคืนหรือรับชำระคืนเงินต้นหรือผลตอบแทนเป็นตราสารหนี้จะต้องรายงานการประกอบธุรกรรมการซื้อสิทธิที่จะขายหรือขายสิทธิที่จะซื้อตราสารหนี้ที่แฝงอยู่กับการรับเงินฝากหรือการกู้ยืมเงินหรือธุรกรรมการขายสิทธิที่จะขายหรือซื้อสิทธิที่จะซื้อตราสารหนี้ที่แฝงอยู่กับการฝากเงินหรือการให้กู้ยืมเงินให้ศูนย์ซื้อขายตราสารหนี้ไทย (Thai Bond MarketAssociation (TBMA)) โดยมีรายละเอียดตามที่ศูนย์ซื้อขายตราสารหนี้กำหนดทั้งนี้ต้องจัดเก็บข้อมูลที่เกี่ยวข้องในการทำธุรกรรมดังกล่าวไว้ที่ธนาคารพาณิชย์เพื่อให้ธนาคารแห่งประเทศไทยตรวจสอบหรือจัดส่งสำเนาให้แก่ธนาคารแห่งประเทศไทยเมื่อมีการร้องขอด้วย(๔)ธนาคารพาณิชย์ที่ทำธุรกรรมเงินฝากหรือเงินกู้ยืมที่มีอนุพันธ์แฝงซึ่งให้สิทธิคู่สัญญาในการชำระคืนหรือรับชำระคืนเงินต้นหรือผลตอบแทนเป็นตราสารหนี้สกุลเงินตราต่างประเทศกับผู้ลงทุนสถาบันที่ไม่ได้รับอนุญาตให้ประกอบธุรกิจเกี่ยวกับปัจจัยชำระเงินตราต่างประเทศจะต้องรายงานข้อมูลต่างๆตามที่กำหนดในหนังสืออนุญาตของเจ้าพนักงานควบคุมแลกเปลี่ยนเงิน โดยถือเสมือนหนึ่งเป็นการขายตราสารหนี้สกุลเงินตราต่างประเทศต่อให้แก่ผู้ลงทุนประเภทสถาบันในประเทศข้อ ๔.๘ข้อกำหนดเกี่ยวกับการเปิดเผยข้อมูลและการบันทึกบัญชี(๑)ธนาคารพาณิชย์ที่ทำธุรกรรมเงินฝากหรือเงินกู้ยืมที่มีอนุพันธ์แฝงต้องเปิดเผยข้อมูลและบันทึกบัญชีให้ถูกต้องตามมาตรฐานการบัญชีไทยในเรื่องที่เกี่ยวข้องซึ่งในขณะที่ยังไม่มีมาตรฐานดังกล่าวให้ธนาคารพาณิชย์ปฏิบัติตามมาตรฐานการบัญชีสากลโดยในเรื่องของการจัดประเภทรายการและการรับรู้กำไรขาดทุนจากการประเมินมูลค่ายุติธรรมสำหรับธุรกรรมเงินฝากหรือเงินกู้ยืมที่มีอนุพันธ์แฝงสามารถสรุปได้ตามหลักเกณฑ์ที่กำหนดในเอกสารแนบ๔(๒)ในการพิจารณาจัดประเภทและบันทึกบัญชีสำหรับธุรกรรมเงินฝากหรือเงินกู้ยืมที่มีอนุพันธ์แฝงนั้นจะต้องพิจารณาทั้งรูปแบบและเนื้อหาในสัญญาร่วมกับความตั้งใจและความสามารถในการลงทุนรวมทั้งพิจารณาความสัมพันธ์อย่างใกล้ชิดระหว่างอนุพันธ์แฝงและตราสารหลักประกอบด้วยซึ่งธนาคารพาณิชย์จะต้องจัดทำกระบวนการที่ใช้ในการพิจารณาจัดประเภทและบันทึกบัญชีตลอดจนจัดเก็บหลักฐาน เอกสารต่างๆ ที่ใช้ประกอบการพิจารณาดังกล่าวไว้เพื่อให้ผู้สอบบัญชีและธนาคารแห่งประเทศไทยใช้ในการตรวจสอบ หรือนำส่งเมื่อมีการร้องขอด้วย(๓)สำหรับธุรกรรมเงินฝากหรือเงินกู้ยืมที่มีอนุพันธ์แฝงที่ธนาคารพาณิชย์ได้ทำไปก่อนที่ประกาศฉบับนี้มีผลบังคับใช้ให้เปลี่ยนการจัดประเภทเงินลงทุนและบันทึกบัญชีรวมทั้งประเมินมูลค่ายุติธรรมให้ถูกต้องตามข้อ ๔.๘ และ ๔.๖ (๘) ตั้งแต่งวดการบัญชีที่เริ่มในหรือหลังวันที่๑ มกราคม ๒๕๕๑ เป็นต้นไป สำหรับงวดบัญชี ๖ เดือนหลังที่สิ้นสุดในวันที่ ๓๑ ธันวาคม๒๕๕๐ให้ธนาคารพาณิชย์เปิดเผยข้อมูลการทำธุรกรรมเงินฝากหรือเงินกู้ยืมที่มีอนุพันธ์แฝงรวมทั้งผลกระทบที่จะมีต่องบการเงินและเงินกองทุนตามหลักเกณฑ์ที่กำหนดในประกาศนี้ในหมายเหตุประกอบงบการเงินด้วยข้อ ๔.๙ ข้อกำหนดเกี่ยวกับการให้ข้อมูลลูกค้า(๑)การทำธุรกรรมกับคู่สัญญาที่ไม่ใช่ธนาคารพาณิชย์นั้นธนาคารพาณิชย์จะต้องมีการวิเคราะห์พร้อมทั้งมีหลักฐานแสดงว่าธนาคารพาณิชย์ได้ทำตามขั้นตอนการพิจารณาความเหมาะสมของลูกค้าก่อนทำธุรกรรม(Client Suitability Analysis)ทั้งนี้ จะต้องพิจารณาประเด็นต่างๆ ตามที่ธนาคารแห่งประเทศไทยจะได้กำหนดต่อไป(๒)การทำธุรกรรมต้องชี้แจงให้คู่สัญญาเข้าใจลักษณะธุรกรรมความเสี่ยงที่เกี่ยวข้องเงื่อนไขและวิธีการคำนวณและการจ่ายชำระคืนเงินต้นและผลตอบแทนและการคิดค่าปรับในกรณีที่ลูกค้าต้องการถอนเงินฝากหรือเรียกคืนเงินให้กู้ยืมก่อนครบกำหนดสัญญาให้ลูกค้าเข้าใจอย่างชัดเจนก่อนตกลงทำสัญญารวมทั้งเปิดเผยข้อมูลแก่ลูกค้าตามที่ธนาคารแห่งประเทศไทยจะได้กำหนดต่อไป(๓) ธนาคารพาณิชย์จะต้องจัดตั้งหน่วยงานที่ทำหน้าที่ในการรับคำร้องเรียนจากลูกค้าและมีการรายงานต่อคณะผู้บริหารเพื่อพิจารณากำหนดแนวทางการแก้ไขและป้องกันการเกิดปัญหาที่เหมาะสมข้อ ๔.๑๐ การปฏิบัติตามหลักเกณฑ์การกำกับดูแลที่ธนาคารแห่งประเทศไทยกำหนด(๑)ธนาคารพาณิชย์ที่ทำธุรกรรมเงินฝากหรือเงินกู้ยืมที่มีอนุพันธ์แฝง[๓]จะต้องประเมินมูลค่ายุติธรรมของอนุพันธ์แฝงหรือประเมินมูลค่ายุติธรรมธุรกรรมเงินฝากหรือเงินกู้ยืมที่มีอนุพันธ์แฝงทั้งจำนวนในกรณีที่ไม่สามารถประเมินมูลค่ายุติธรรมส่วนที่เป็นอนุพันธ์แฝงได้อย่างน่าเชื่อถือนอกจากนี้จะต้องประเมินมูลค่ายุติธรรมของธุรกรรม CDO CreditLinked Notes/Deposits Firstto default Credit LinkedNotes/Deposits Proportionate CreditLinked Notes/Deposits ที่ได้ทำไปแล้วรวมถึงธุรกรรมที่ใช้ในการป้องกันความเสี่ยง (Hedging Instruments)สำหรับธุรกรรมตามกล่าวข้างต้น (ถ้ามี)[๔]มารวมคำนวณด้วยให้ธนาคารพาณิชย์ประเมินมูลค่ายุติธรรมตามความในวรรคหนึ่งอย่างต่อเนื่อง[๕]หากปรากฏว่ามีผลขาดทุนสุทธิ ให้นำผลขาดทุนสุทธิดังกล่าวมาหักออกจากเงินกองทุน ณสิ้นงวดการบัญชีล่าสุดของธนาคารพาณิชย์ถ้ามีผลทำให้อัตราส่วนเงินกองทุนต่ำกว่าเกณฑ์ที่กฎหมายกำหนด ธนาคารพาณิชย์จะต้องดำเนินการตามขั้นตอนการปฏิบัติที่ได้กำหนดไว้ซึ่งขั้นตอนดังกล่าวจะต้องกำหนดไว้อย่างละเอียดชัดเจน เป็นลายลักษณ์อักษรโดยรวมถึงการรายงานบุคคลที่เกี่ยวข้องตามระดับความรุนแรงและระยะเวลาในการดำเนินการในแต่ละขั้นตอนด้วยสำหรับปัญหาที่รุนแรงจะต้องรายงานต่อคณะกรรมการธนาคารเพื่อพิจารณาสั่งการและเร่งดำเนินการแก้ไขด้วยรวมทั้งจะต้องแจ้งให้ธนาคารแห่งประเทศไทยทราบถึงแนวทางการแก้ปัญหาด้วยในกรณีที่ธนาคารพาณิชย์จะทำธุรกรรมเงินฝากหรือเงินกู้ยืมที่มีอนุพันธ์แฝงเพิ่มเติมให้ธนาคารพาณิชย์ประเมินมูลค่ายุติธรรมตามความในวรรคหนึ่งก่อนทุกครั้งถ้ามีผลขาดทุนสุทธิให้นำมาหักออกจากเงินกองทุน ณสิ้นงวดการบัญชีล่าสุดของธนาคารพาณิชย์ ทั้งนี้เงินกองทุนที่คำนวณได้จะต้องไม่ต่ำกว่าอัตราตามที่กฎหมายกำหนดและมีเพียงพอที่จะรองรับการทำธุรกรรมเงินฝากหรือเงินกู้ยืมที่มีอนุพันธ์แฝงที่ต้องการจะทำเพิ่มมิฉะนั้นธนาคารพาณิชย์จะทำธุรกรรมเงินฝากหรือเงินกู้ยืมที่มีอนุพันธ์แฝงดังกล่าวไม่ได้นอกจากนี้แม้จะมีเงินกองทุนรองรับเพียงพอที่จะทำธุรกรรมเงินฝากหรือเงินกู้ยืมที่มีอนุพันธ์แฝงดังกล่าวแล้วธนาคารพาณิชย์จะต้องปฏิบัติตามหลักเกณฑ์ที่กำหนดตามความในวรรคหนึ่งและวรรคสองต่อไปด้วย(๒)ธนาคารพาณิชย์ที่ทำธุรกรรมเงินฝากหรือเงินกู้ยืมที่มีอนุพันธ์แฝงจะต้องดูแลให้สัญญามีผลบังคับตามกฎหมายและจะต้องปฏิบัติตามหลักเกณฑ์การกำกับลูกหนี้รายใหญ่ หลักเกณฑ์การดำรงเงินกองทุนหลักเกณฑ์การกำกับดูแลความเสี่ยงด้านตลาด หลักเกณฑ์การดำรงสินทรัพย์สภาพคล่องรวมไปถึงหลักเกณฑ์อื่นๆที่เกี่ยวข้องกับการกำกับดูแลธุรกรรมเงินฝากหรือเงินกู้ยืมที่มีอนุพันธ์แฝงตามที่ธนาคารแห่งประเทศไทยกำหนดข้อ ๔.๑๑ ข้อกำหนดอื่น(๑)ห้ามธนาคารพาณิชย์ทำธุรกรรมเงินฝากหรือเงินกู้ยืมที่มีอนุพันธ์แฝงเกินวงเงินที่ธนาคารแห่งประเทศไทยกำหนด(๒)การทำธุรกรรมเงินฝากหรือเงินกู้ยืมที่มีอนุพันธ์แฝงของสาขาธนาคารพาณิชย์ไทยในต่างประเทศให้อยู่ภายใต้หลักเกณฑ์การกำกับดูแลของประเทศที่สาขานั้นตั้งอยู่และธนาคารพาณิชย์ดังกล่าวจะต้องมีระบบบริหารความเสี่ยงที่มีประสิทธิภาพตามที่ระบุไว้ในข้อ๔.๖ และปฏิบัติตามหลักเกณฑ์ที่กำหนดไว้ในข้อ ๔.๗ - ๔.๑๐ ของประกาศฉบับนี้ด้วยทั้งนี้ ไม่รวมถึงกรณีสาขาที่กล่าวทำธุรกรรมกับบุคคลในประเทศไทยซึ่งจะต้องถือปฏิบัติตามกรอบและข้อกำหนดตามประกาศฉบับนี้ด้วยข้อ ๔.๑๒การเปลี่ยนแปลงกรอบการอนุญาตให้ธนาคารพาณิชย์ทำธุรกรรมเงินฝากหรือเงินกู้ยืมที่มีอนุพันธ์แฝงธนาคารแห่งประเทศไทยอาจมีความจำเป็นต้องพิจารณาเปลี่ยนแปลงเกณฑ์การกำกับดูแลธนาคารพาณิชย์ในการทำธุรกรรมเงินฝากหรือเงินกู้ยืมที่มีอนุพันธ์แฝงในอนาคตตามความเหมาะสมรวมทั้งอาจมีความจำเป็นต้องพิจารณาสั่งการเพิ่มเติมตามความเหมาะสมในกรณีที่ธนาคารแห่งประเทศไทยตรวจสอบพบการถือปฏิบัติของธนาคารพาณิชย์ใดที่ไม่รัดกุมหรือไม่มีประสิทธิภาพเพียงพอ๕.[๖]วันเริ่มต้นการถือปฏิบัติประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๑๖ พฤศจิกายน พ.ศ. ๒๕๕๐ธาริษาวัฒนเกสผู้ว่าการธนาคารแห่งประเทศไทย[เอกสารแนบท้าย]๑.เอกสารแนบประกาศธนาคารแห่งประเทศไทย เรื่องการอนุญาตให้ธนาคารพาณิชย์ทำธุรกรรมเงินฝากหรือเงินกู้ยืมที่มีอนุพันธ์แฝง(เอกสารแนบ 1)๒.การประเมินมูลค่ายุติธรรม (เอกสารแนบ 2)๓.แบบรายงานยอดคงค้างธุรกรรมเงินฝากหรือเงินกู้ยืมที่มีอนุพันธ์แฝง(เอกสารแนบ 3)๔.คำอธิบายแบบรายงานธุรกรรมเงินฝากหรือเงินกู้ยืมที่มีอนุพันแฝง๕.การจัดประเภทและการรับรู้กำไร/ขาดทุนจากการประเมินมูลค่ายุติธรรม(เอกสารแนบ 4)(ดูข้อมูลจากภาพกฎหมาย)วัชศักดิ์/ผู้จัดทำ๒๖พฤศจิกายน ๒๕๕๐1 ขึ้นอยู่กับประเภทความเสี่ยงที่เกิดขึ้นจากการทำธุรกรรมของธนาคารพาณิชย์[๑] ในกรณีที่ธนาคารพาณิชย์ไม่สามารถประเมินมูลค่ายุติธรรมของอนุพันธ์แฝงแยกออกจากตราสารหลักได้อย่างน่าเชื่อถือให้ธนาคารพาณิชย์ประเมินมูลค่าตราสารดังกล่าวทั้งจำนวน[๒] เฉพาะกรณีที่ใช้วิธีการคิดลดกระแสเงินสด(Discountedcash flow analysis) วิธีการหามูลค่า Option (Option Pricing Model)หรือเทคนิคการประเมินมูลค่าที่ใช้กันอย่างแพร่หลายระหว่างผู้เล่นในตลาด[๓] ธุรกรรมที่ใช้ในการป้องกันความเสี่ยง หมายถึง ธุรกรรมที่มี Risk Profile ในทางตรงกันข้ามกับฐานะที่มีอยู่ก่อนหรือเป็นธุรกรรมที่สามารถลดหรือจำกัดความเสี่ยงอย่างมีนัยต่อผลขาดทุนที่เกิดขึ้นกับฐานะของอนุพันธ์ทางการเงินที่มีอยู่ก่อนทั้งนี้ ธนาคารพาณิชย์จะต้องจัดทำเอกสารหลักฐานแสดงให้เห็นอย่างชัดเจนเพื่อให้ธปท. สามารถตรวจสอบได้[๔] ธุรกรรมที่ใช้ในการป้องกันความเสี่ยงหมายถึง ธุรกรรมที่มี Risk Profile ในทางตรงกันข้ามกับฐานะที่มีอยู่ก่อนหรือเป็นธุรกรรมที่สามารถลดหรือจำกัดความเสี่ยงอย่างมีนัยต่อผลขาดทุนที่เกิดขึ้นกับฐานะของอนุพันธ์ทางการเงินที่มีอยู่ก่อนทั้งนี้ ธนาคารพาณิชย์จะต้องจัดทำเอกสารหลักฐานแสดงให้เห็นอย่างชัดเจนเพื่อให้ธปท. สามารถตรวจสอบได้[๕] กรณีที่ธนาคารพาณิชย์มีเงินลงทุนในธุรกรรมCDOCreditLinkedNotes/DepositsFirsttodefaultCreditLinkedNotes/DepositsProportionateCreditLinkedNotes/Depositsและธุรกรรมเงินฝากหรือเงินกู้ยืมที่มีอนุพันธ์แฝงเกินกว่าร้อยละ 1 ของสินทรัพย์รวมให้ทำการคำนวณผลกระทบที่กล่าวทุกสิ้นวัน สำหรับกรณีอื่นๆให้จัดทำอย่างน้อยทุกสิ้นเดือน[๖] ราชกิจจานุเบกษาเล่ม ๑๓๔/ตอนพิเศษ ๑๘๒ ง/หน้า ๑๑/๒๒ พฤศจิกายน ๒๕๕๐